நாட்டு வணக்கம் - ஏனைய கவிதைகள்

எந்தையுந் தாயு மகிழ்ந்து குலாவி 
 யிருந்தது மிந்நாடே - அதன் 
 முந்தைய ராயிர மாண்டுகள் வாழ்ந்து 
 முடிந்தது மிந்நாடே - அவர் 
 சிந்தையி லாயிர மெண்ணம் வளர்ந்து 
 சிறந்தது மிந்நாடே - இதை 
 வந்தனை கூறி மனதி லிருத்தியென் 
 வாயுற வாழ்த்தேனோ- இதை 
 (பல்லவி) வந்தே மாதரம், வந்தே மாதரம் 
 என்று வணங்கேனோ? 
 இன்னுயிர் தந்தெமை யீன்று வளர்த்தரு 
 ளீந்தது மிந்நாடே - எங்கள் 
 அன்னையர் தோன்றி மழலைகள் கூறி 
 அறிந்தது மிந்நாடே - அவர் 
 கன்னிய ராகி நிலவினி லாடிக் 
 களித்தது மிந்நாடே - தங்கள் 
 பொன்னுட லின்புற நீர்விளை யாடியில் 
 போந்தது மிந்நாடே - இதை 
 (பல்லவி) வந்தே மாதரம், வந்தே மாதரம் 
 என்று வணங்கேனோ? 
 மங்கைய ராயவர் இல்லற நன்கு 
 வளர்த்தது மிந்நாடே - அவர் 
 தங்க மதலைக ளீன்றமு தூட்டித் 
 தழுவிய திந்நாடே - மக்கள் 
 துங்க முயர்ந்து வளர்கெனக் கோயில்கள் 
 சூழ்ந்தது மிந்நாடே - பின்னர் 
 அங்கவர் மாய அவருடற் பூந்துகள் 
 ஆர்ந்தது மிந்நாடே - இதை 
 (பல்லவி) வந்தே மாதரம் வந்தே மாதரம் 
 என்று வணங்கேனோ? 
 எந்தையுந் தாயு மகிழ்ந்து குலாவி 
 யிருந்தது மிந்நாடே - அதன் 
 முந்தைய ராயிர மாண்டுகள் வாழ்ந்து 
 முடிந்தது மிந்நாடே - அவர் 
 சிந்தையி லாயிர மெண்ணம் வளர்ந்து 
 சிறந்தது மிந்நாடே - இதை 
 வந்தனை கூறி மனதி லிருத்தியென் 
 வாயுற வாழ்த்தேனோ- இதை 
 (பல்லவி) வந்தே மாதரம், வந்தே மாதரம் 
 என்று வணங்கேனோ? 
 இன்னுயிர் தந்தெமை யீன்று வளர்த்தரு 
 ளீந்தது மிந்நாடே - எங்கள் 
 அன்னையர் தோன்றி மழலைகள் கூறி 
 அறிந்தது மிந்நாடே - அவர் 
 கன்னிய ராகி நிலவினி லாடிக் 
 களித்தது மிந்நாடே - தங்கள் 
 பொன்னுட லின்புற நீர்விளை யாடியில் 
 போந்தது மிந்நாடே - இதை 
 (பல்லவி) வந்தே மாதரம், வந்தே மாதரம் 
 என்று வணங்கேனோ? 
 மங்கைய ராயவர் இல்லற நன்கு 
 வளர்த்தது மிந்நாடே - அவர் 
 தங்க மதலைக ளீன்றமு தூட்டித் 
 தழுவிய திந்நாடே - மக்கள் 
 துங்க முயர்ந்து வளர்கெனக் கோயில்கள் 
 சூழ்ந்தது மிந்நாடே - பின்னர் 
 அங்கவர் மாய அவருடற் பூந்துகள் 
 ஆர்ந்தது மிந்நாடே - இதை 
 (பல்லவி) வந்தே மாதரம் வந்தே மாதரம் 
 என்று வணங்கேனோ?